1986 में मैंने तमिल फिल्म मौना रागम फिल्म निर्देशित की, जिसे यथार्थवादी तरीके से शहरी तमिलों को चित्रित करने के कारण समीक्षकों ने सराहा। इस फिल्म ने मुझे निर्देशक के रूप में स्थापित कर दिया। 1990 के दशक में मैंने रोजा और बंबई जैसी लोकप्रिय फिल्में निर्देशित की, जिसे हिंदी सहित कई भाषाओं में डब किया गया। इन फिल्मों ने मुझे हिंदी भाषी दर्शकों के बीच लोकप्रिय बनाया। मेरे लिए स्क्रिप्ट और अभिनय सबसे महत्वपूर्ण है, तकनीक इसके बाद आता है। मेरी सफलता का सूत्र है कि फिल्म बेशक मनोरंजक बनाओ, पर अपने मूल विचार के प्रति ईमानदार रहो।